  KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. november 16. –i ülésére)

TÁRGY:  JEGYZŐI PÁLYÁZAT KIÍRÁSA 

 A Képviselő-testület 111/2011. számú határozatában  Dr. Szentendrei  István Kiskőrös Város címzetes főjegyzőjének kérelmére közszolgálati jogviszonyát – nyugdíjba vonulása miatt- 2012. március 24. napjával felmentéssel megszűnteti. Megállapította, hogy a felmentési ideje 2012. január 24. napján kezdődik és a Ktv. 18.§. (3) bekezdése alapján 2012. február 1. napjától 2012. március 24. napjáig terjedő időre mentesítette a munkavégzési kötelezettség alól.

A helyi önkormányzatokról szóló 1990. évi LXV. törvény (továbbiakban: Ötv.) 36.§. (1). bekezdése alapján a képviselő-testület –pályázat alapján- a jogszabályban megállapított képesítési követelményeknek megfelelő jegyzőt nevez ki.
A köztisztviselők jogállásáról szóló 1992. évi XXIII. törvény ( továbbiakban Ktv.) 10.§. (10). bekezdése alapján a képviselő-testület legkésőbb a jegyző, főjegyző köztisztviselői jogviszonyának megszűnését követő harminc napon belül írja ki a pályázatot a jegyzői állás betöltésére.

A pályázati eljárás eredménytelensége esetén harminc napon belül újabb pályázatot kell kiírni.
A jegyzői pályázat kiírására a Ktv. 10.§.-ának rendelkezései szerint kerül sor.                                                                             
Pályázati eljárás esetén kinevezést, megbízást adni csak olyan személynek lehet, aki a pályázaton részt vett és a pályázati feltételeknek megfelelt.

 A pályázatot kiíró szerv a pályázati kiírást az egységes hozzáférést biztosító informatikai rendszeren keresztül elektronikus úton megküldi a kormányzati személyügyi igazgatási feladatokat ellátó szerv ( továbbiakban: szolgáltató központ) részére, amely azt közzéteszi. A közzététel napjától a pályázatot kiíró szerv a pályázati kiírást egyéb módon is közzéteheti.
A pályázatot kiíró szerv által meghirdetett pályázatban megjelölt benyújtási határidőt a szolgáltató központ által történő közzétételtől kell számítani. A pályázat benyújtására meghatározott idő tíz napnál nem lehet rövidebb.

A pályázati felhívásnak tartalmaznia kell:

a) a közigazgatási szerv megnevezését,

b) a betöltendő munkakör, vezetői kinevezés, megbízás esetén a vezetett szervezeti egység megnevezését,

c) az ellátandó feladatok ismertetését,
d) a munkakör betöltéséhez, illetve a pályázat elnyeréséhez jogszabályban előírt és egyéb szükséges valamennyi feltételt,

e) az illetményre és az egyéb juttatásokra vonatkozó tájékoztatást,

f) a pályázat benyújtásának feltételeit, határidejét, valamint elbírálásának határidejét,

g) a pályázati eljárásra és a pályázat elbírálásának módjára vonatkozó általános tájékoztatást,

h) az állás betölthetőségének időpontját,

i) a pályázathoz csatolandó iratok felsorolását
A pályázat betöltött állásra is kiírható, feltéve, hogy legkésőbb a pályázat elbírálásának napjától az állás betölthető és az állást betöltő köztisztviselőt a kiírást megelőzően legalább 8 nappal korábban a pályázat kiírásáról írásban tájékoztatják. E rendelkezés alkalmazása során az állás betölthetőnek minősül akkor is, ha az állást betöltő köztisztviselő lemondási, felmentési idejét tölti és a munkavégzési kötelezettség alól a munkáltató felmentette.
A kinevezési jogkör gyakorlója –a képviselő testület- a pályázat benyújtására előírt határidőt követő 30 napon belül, illetve a következő ülésen dönt a pályázatokról és a köztisztviselői kinevezésről vagy eredménytelennek nyilvánítja a pályázatot.
Fentiek alapján javaslom, hogy a Képviselő-testület - a határozat-tervezetben foglaltak szerint- döntsön a jegyző pályázat kiírásáról. 

Kiskőrös, 2011. november 2.

                                                                                      Domonyi László sk.

                                                                                          polgármester
HATÁROZAT-TERVEZET

1.  A Képviselő-testület a köztisztviselők jogállásáról szóló 1992. évi XXIII. törvény 10.§.-a , valamint a helyi önkormányzatokról szóló 1990. évi LXV. törvény 36. §.-ában foglaltak alapján a határozat-tervezet mellékletében foglaltak szerint pályázatot ír ki Kiskőrös Város Polgármesteri Hivatalában jegyzői állás betöltésére.
2. A Képviselő-testület az 1. pontban foglaltakra tekintettel felkéri a polgármestert, hogy a jegyzői pályázat kiírásával kapcsolatos  intézkedéseket tegye meg.  
Felelős: Polgármester

Határidő:  pályázat kiírására 2011. november 17.
Melléklet a …/2011. sz. Képv.-test. határozathoz
PÁLYÁZATI FELHÍVÁS JEGYZŐI MUNKAKÖR BETÖLTÉSÉRE

Kiskőrös Város Önkormányzatának  Képviselő-testülete pályázatot ír ki Kiskőrös Város Polgármesteri Hivatalában  jegyzői munkakör betöltésére a köztisztviselők jogállásáról szóló 1992. évi XXIII. törvény (továbbiakban: Ktv.)  8.§.-a és 10.§.-a, valamint a helyi önkormányzatokról szóló 1990. évi LXV. törvény (továbbiakban: Ötv.) 36.§.-a alapján.
A közszolgálati jogviszony időtartama: határozatlan idejű közszolgálati jogviszony, 6 hónap próbaidő kikötésével
A foglalkoztatás jellege: teljes munkaidő

A munkavégzés helye:   Kiskőrös Város Polgármesteri Hivatala

                                       Bács-Kiskun Megye

                                       6200 Kiskőrös Petőfi tér 1.

Ellátandó feladatok:  A Polgármesteri Hivatal vezetése, az Ötv. 36.§. (2)-(3) bekezdésében és egyéb jogszabályokban a jegyző feladat-és hatáskörébe utalt feladatok ellátása, munkáltatói jogok gyakorlása a hivatal köztisztviselői és munkavállalói felett. 
Pályázati feltételek:

· magyar állampolgárság

· büntetlen előélet

· cselekvőképesség

· igazgatásszervezői vagy állam-és jogtudományi doktori képesítés vagy okleveles közigazgatási menedzser szakképesítés és jogi vagy közigazgatási szakvizsga, vagy az Országos Közigazgatási Vizsgabizottság elnöksége által a teljes körűen közigazgatási jellegűnek minősített tudományos fokozat alapján adott mentesítés

· legalább  2  év közigazgatási gyakorlat 

· vagyonnyilatkozat-tételi eljárás lefolytatása

A pályázat elbírálásánál előnyt jelent: vezetői gyakorlat
A pályázathoz csatolandó iratok, igazolások, nyilatkozatok:

· a pályázó személyi adatait is tartalmazó részletes szakmai önéletrajz

· a jegyzői munkakör ellátásával, a hivatali munka szervezésével, vezetésével kapcsolatos elképzeléseket tartalmazó vezetői és szakmai program

· iskolai végzettséget, szakképesítést tanúsító okiratok másolata

· szakmai gyakorlat meglétét igazoló iratok másolata

· 3 hónapnál nem régebbi erkölcsi bizonyítvány

· nyilatkozat az előírt vagyon-nyilatkozat tételi kötelezettség teljesítésének vállalásáról

· nyilatkozat arról, hogy a személyes adatainak – a pályázati eljárással összefüggésben szükséges- kezeléséhez hozzájárul

A jogállásra, az illetmény megállapítására és a juttatásokra a Ktv., a köztisztviselők munkavégzésének, illetményének és egyéb juttatásainak szabályozásáról szóló 20/1992(XII.17.) számú önkormányzati rendelet, valamint Kiskőrös Város Polgármesteri Hivatala Közszolgálati Szabályzatának rendelkezései az irányadók.
A munkakör betölthetőségének időpontja: A munkakör legkorábban 2012. március 25. napjától tölthető be.

A pályázat benyújtásának határideje:   2012. január 13.  A pályázati kiírással kapcsolatosan további információt Baranyainé Szabó Katalin személyzeti referens nyújt a 78/513-153 telefonszámon.

A pályázat benyújtásának módja: 
· postai úton: a pályázatot zárt borítékban Kiskőrös Város Polgármesteréhez címezve ( 6200 Kiskőrös Petőfi tér 1.) „ Pályázat jegyzői munkakörre” jeligével ellátva lehet benyújtani

· személyesen: pályázatot zárt borítékban Domonyi László Polgármesternek 6200 Kiskőrös Petőfi tér 1 címen lehet benyújtani

A pályázati kiírás további közzétételének helye: Hivatalos Értesítő, Kiskőrös Város Honlapja
A pályázat elbírálásának határideje:  a benyújtási határidőt követő első Képviselő-testületi ülés

A pályázat elbírálásának módja: a  Polgármester  javaslatára a döntést a Képviselő-testület hozza meg.

A pályázat elbírálását követő 8 napon belül, a pályázatok egyidejű visszaküldésével minden pályázó írásbeli értesítést kap.

A pályázatot kiíró szerv a pályázat eredménytelenné nyilvánításának jogát fenntartja.
A munkáltatóval kapcsolatban további információt a www.kiskoros.hu honlapon szerezhet.

